Skopri kif ir-regoli l-ġodda tal-UE se jtejbu d-drittijiet tal-ħaddiema tal-ekonomija tal-gigs u se jiżguraw kundizzjonijiet tax-xogħol aħjar. Il-Membri tal-PE approvaw il-ftehim proviżorju milħuq mal-ministri tal-UE dwar drittijiet minimi ġodda għall-impjegati kollha fis-16 ta' April. Il-leġiżlazzjoni tagħti drittijiet ġodda lill-impjegati l-aktar vulnerabbli b'kuntratti atipiċi u f'impjiegi mhux standard bħal ħaddiema fl-ekonomija tal-gigs. Ir-regoli l-ġodda għandhom l-għan li jipproteġu lill-ħaddiema billi jiżguraw kundizzjonijiet tax-xogħol aktar trasparenti u prevedibbli: it-tul tal-perjodu ta' prova, is-sigħat ta' xogħol, l-għoti ta' informazzjoni ewlenija dwar il-kundizzjonijiet tax-xogħol fi żmien ġimgħa mill-bidu ta' kuntratt, eċċ. Huma jwaqqfu wkoll lill-impjegaturi milli jipprojbixxi lill-ħaddiema milli jidħlu f'impjieg ieħor meta ma jkunux qed jaħdmu għalihom. Dan huwa pass importanti fil-politika soċjali tal-UE Skopri aktar dwar ir-regoli l-ġodda fl-infografika tagħna. Protezzjoni flessibbli Il-bidliet fid-dinja tax-xogħol, pereżempju d-diġitalizzazzjoni li qed tiżdied u l-ħolqien ta' mudelli ta' negozju ġodda li fihom il-pożizzjonijiet temporanji huma komuni u l-organizzazzjonijiet iħaddmu ħaddiema indipendenti għal impenji fuq perjodu qasir (l-hekk imsejħa ekonomija tal-gigs), wasslu għall-ħolqien ta' impjiegi mhux standard. wieħed minn kull erba' kuntratti ta' impjieg kien għal forom ta' xogħol atipiċi. Is-suq tax-xogħol jeħtieġ kuntratti ta' xogħol flessibbli, iżda l-flessibbiltà trid tiġi kkombinata ma' protezzjoni minima. Infografika: spjegazzjoni tad-drittijiet il-ġodda tal-UE għal impjiegi atipiċi u l-ħaddiema tal-ekonomija tal-gigs Kriterji għad-determinazzjoni tal-istatus ta' ħaddiem, kif definit mill-Qorti tal-Ġustizzja tal-UE: Ħaddiem iwettaq servizzi għal ċertu żmien u għal persuna oħra u taħt id-direzzjoni tagħha għal remunerazzjoni; Kull min jaħdem 3 sigħat fil-ġimgħa u 12-il siegħa kull 4 ġimgħat bħala medja Jekk jissodisfaw dawn il-kriterji, ir-regoli l-ġodda jkopru: ħaddiema domestiċi, fuq talba, intermittenti, li jitħallsu b'vawċer u tal-pjattaforma, kif ukoll trainees u apprendisti Il-ħaddiema li jaħdmu għal rashom jiġu esklużi mir-regoli l-ġodda Il-passi li jmiss Ir-regoli jridu jiġu approvati mill-ministri tal-UE qabel jidħlu fis-seħħ. Aktar tagħrif dwar x'tagħmel l-UE għad-drittijiet tal-ħaddiema L-UE qed taħdem biex ittejjeb il-kundizzjonijiet tax-xogħol. Riċentement, il-Parlament appoġġa regoli ġodda biex jgħin lill-ġenituri li jaħdmu u lill-persuni li jindukraw jirrikonċiljaw aħjar il-karriera u l-familja. Adotta wkoll riforma biex itejjeb il-protezzjoni tal-ħaddiema stazzjonati L-UE stabbiliet ukoll regoli dwar il-ħin tax-xogħol is-saħħa u s-sikurezza fuq il-post tax-xogħol s-sigurtà soċjali meta wieħed ikun qed jaħdem fi Stat Membru ieħor. Għal aktar informazzjoni Stqarrija għall-Istampa (07.02.2019) Fajl tal-proċedura EPRS: L-iżgurar ta' kundizzjonijiet tax-xogħol aktar trasparenti u prevedibbli Studju tal-PE: Il-Protezzjoni Soċjali tal-ħaddiema fl-ekonomija tal-pjattaformi (2017) Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF